《四月十一日与妇小酌玉莲花前有感》
宋代·陈著

西湖西山坡，水乐洞之恻。
有池当轩绿，有花当夏白。
风润脉柔茎，午芳擅正色。
方来玉八瓣，圆中珠一的。
曾携真率杯，相看契清閴。
主人自城居，会与乘閒客。
回头一十年，今日为何日。
窗前小盆池，又见此花发。
花于我何心，我见花自恻。
老妻颇解事，一笑复太息。
胡为不自知，君已八十一。
洛阳白牡丹，杨家红芍药。
魂梦且不到，何独□怀昔。
□□垂头答，风雨天昏黑。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。